આ વાતની અદાવત રાખી રાત્રીના 12 વાગ્યાની આસપાસ હસમુખભાઈ નગીનભાઈ કોકણ, કિશનભાઈ હસમુખભાઈ કોકણી અને જનક હસમુખભાઈ કોકણી નાઓ સુરેશભાઈ કોકણી ના ઘરે ધસી જઇ ઉગ્ર બોલાચાલી કરી હતી અને સુરેશભાઈ નાઓને ઢોર માર મારી કોન્ક્રીટ સાથે તેનું માથું પછાડી તેને જાનથી મારી નાંખવાની ધમકી આપી હતી. આ ઝગડામાં વચ્ચે છોડાવવા ગયેલા રમેશભાઈ કોકણીને પણ માર માર્યો હતો.ત્યારબાદ ત્યાંથી તેઓ ઘરે પરત જતા રહ્યા હતા ઇજાગ્રસ્ત સુરેશ કોકણીને સારવાર માટે મહુવા હોસ્પિટલ ખાતે ખસેડવામાં આવ્યા હતા જ્યાંથી વધુ સારવાર માટે વ્યારા લઇ જવામાં આવ્યા હતા. ત્યાંથી પરત ઘરે આવ્યા બાદ તેમને લોહીની ઉલટી થયા બાદ તેનું શનિવારના રોજ મોત નીપજ્યું હતું . જેથી તેમની પત્ની રેખાબેને આ ત્રણેય ઈસમો વિરુદ્ધ મહુવા પોલીસ મથકે ફરિયાદ આપતા પોલીસે ગુનો નોંધી આગળની કાર્યવાહી હાથધરી હોવાનું જાણવા મળે છે